
Nr.12620/30.07.2025
RAPORT DE SPECIALITATE
la proiectul de hotărâre privind aprobarea documentaţiilor tehnico-economice pentru obiectivul de investiţii “Investiții în regenerare urbană în orașul Boldești-Scăeni, județul Prahova “

Analizând Proiectul de hotărâre privind aprobarea documentaţiilor tehnico-economice pentru obiectivul de investiţii “Investiții în regenerare urbană în orașul Boldești-Scăeni, județul Prahova “, am constatat următoarele:
În conformitate cu prevederile Codului administrativ, Consiliul Local aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii.

Din categoria documentațiilor tehnico-economice prevăzute în Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice este și documentația întocmită la nivel SF/DALI precum și la nivel de Proiect Tehnic.

In cursul lunii iulie 2025 a fost predată documentația la nivel DALI precum și documentația la nivel Proiect Tehnic aferentă Contractului de servicii nr.9542/25-13/25/06.06.2025 și nr.9541/25-12/24/06.06.2025 prin care vor fi prestate Servicii de întocmire DALI, Studii specifice solicitate în Certificatul de Urbanism și conform prevederilor din Ghidul Solicitantului, Documentația necesară pentru obținerea avizelor din CU, Documentația Tehnică pentru obținerea Autorizației de Construire, Proiect Tehnic, Asistență Tehnică, Verificare tehnică pentru investiția:“Investiții în regenerare urbană în orașul Boldești-Scăeni, județul Prahova “.
In conformitate cu Devizul General întocmit, valoarea totală a proiectului este 11.695.006,83 lei inclusiv tva (21%), din care C+M =7.051.492,79 lei, inclusiv tva (21%).
Pentru realizarea investiției “Investiții în regenerare urbană în orașul Boldești-Scăeni, județul Prahova “ se dorește accesarea sursei de finanțare din cadrul Programului Regional Sud-Muntenia 2021-2027, Prioritatea 6 – O regiune atractivă, Obiectiv de Politica 5 – O Europă mai aproape de cetățeni prin promovarea dezvoltării sustenabile și integrate a tuturor tipurilor de teritorii și a inițiativelor locale, Obiectivul Specific RSO 5.2 - Promovarea dezvoltării locale integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în alte zone decât cele urbane, Operațiunea A - Sprijin acordat municipiilor, altele decât municipiile resedință de județ, și orașelor, inclusiv zonelor urbane funcționale ale acestora, din regiunea Sud-Muntenia, pentru investiții în operațiuni de regenerare urbană, apelul de proiecte cu nr. PRSM/439/PRSM_P6/OP5/RSO5.2/PRSM_A32.

Termenul de depunere a cererii de finanțare este 4 august 2025.
Durata estimată de execuție este de 24 luni .
 Proiectul tehnic va fi însoțit de Hotărârea de aprobare a documentației tehnico-economice și a indicatorilor tehnico economici aferenți.
Faţă de cele menţionate mai sus, consider că adoptarea unei Hotărâri a Consiliului Local privind aprobarea documentaţiilor tehnico-economice pentru obiectivul de investiţii “Investiții în regenerare urbană în orașul Boldești-Scăeni, județul Prahova “, este necesară şi oportună.

